***Το κοριτσάκι με τα σπίρτα*** (γαλλικά: *La petite marchande d'allumettes*‎‎) είναι δραματική βουβή ταινία Γαλλικής παραγωγής του 1928 σε σκηνοθεσία Ζαν Ρενουάρ βασισμένη στο ομώνυμο διήγημα του 1845 του Χανς Κρίστιαν Άντερσεν. Πρωταγωνιστούν οι 
Κατρίν Εσλίν και Έρικ Μπάρκλεϊ.

Πλοκή
-----

Παραμονή Πρωτοχρονιάς και η Κάρεν, ένα μικρό κοριτσάκι, περιπλανιέται στους χιονισμένους δρόμους της πόλης προσπαθώντας να πουλήσει μερικά κουτιά σπίρτα μέσα στην αδιαφορία των ανθρώπων που περνούν βιαστικά. Πεινασμένη και εξουθενωμένη από το κρύο, σκύβει κάτω από μια επισφαλή σκαλωσιά και αρχίζει να ονειρεύεται. Τα παιχνίδια σε μια βιτρίνα ζωντανεύουν. Ένας όμορφος και ευγενικός στρατιώτης της ετοιμάζει ένα πλούσιο τραπέζι, σερβίροντας το κοτόπουλο και το κρασί της, αλλά ο ουσάρος που εκπροσωπεί τον θάνατο διεξάγει πόλεμο εναντίον των στρατιωτών-παιχνιδιών.

Ο στρατιώτης σώζει την Κάρεν από την οργή του ουσάρου, την βάζει να ανέβει στο άλογό του και μαζί καλπάζουν μακριά. Όμως ο ουσσάρος τους φτάνει και με το σπαθί του σκοτώνει τον στρατιώτη και αιχμαλωτίζει τη νεαρή γυναίκα που στη συνέχεια εναποτίθεται άψυχη στους πρόποδες ενός βράχου. Στην κορυφή του βράχου, ένας σταυρός μεταμορφώνεται σε μια ανθισμένη τριανταφυλλιά και τα πέταλα των λουλουδιών της αιωρούνται στον αέρα, καταληγόντας στο χλωμό της πρόσωπο. Είναι οι νιφάδες του χιονιού που πέφτουν σιωπηλά και καλύπτουν το πρόσωπο του μικρού κοριτσιού που κοιμάται για πάντα.

Διανομή ρόλων
-------------

* Κάθριν Χέσλινγκ ως Κάρεν, το κοριτσάκι με τα σπίρτα
* Ζαν Στορμ ως νεαρός στρατιώτης
* Έρικ Μπάρκλεϊ
* Μανουέλ Ράαμπι ως αστυνομικός και ο ουσσάρος του θανάτου
* Κόμισσα Τολστόι ως η κυρία με τον σκύλο
* Μαντάμ Χέσλινγκ ως μια περαστική
* Γκάι Φεράντ
* Κίρα Μακάρωφ

Υποδοχή
-------

### Κριτικές

Ο Γάλλος κριτικός κινηματογράφου Ζωρζ Σαντούλ, γράφει για την ταινία:

> «Γεννημένη σε μια περίοδο πλήρους πρωτοπορίας, το κοριτσάκι με τα σπίρτα επηρεάζεται από πολλές εξπρεσιονιστικές και σουρεαλιστικές επιρροές. Οι κριτικοί ήταν πάντα πολύ διχασμένοι ως προς την κρίση αυτής της ταινίας που χαρακτηρίζεται από μια μάλλον ξεκάθαρη ρήξη μεταξύ ενός ρεαλιστικού πρώτου μέρους και ενός δεύτερου, εκείνου ενός ονείρου, φανταστικού.
> 
>

Παραπομπές
----------

1. ↑  «La Petite Marchande d'allumettes». *arte.tv* (στα Γαλλικά). Arte. 10 Δεκεμβρίου 2007. Αρχειοθετήθηκε από το πρωτότυπο στις 14 Δεκεμβρίου 2014. Ανακτήθηκε στις 20 Σεπτεμβρίου 2014.
2. ↑  Georges Sadoul, *Storia del cinema mondiale dalle origini ai nostri giorni*

Βιβλιογραφία
------------

* Georges Sadoul, *Storia del cinema mondiale dalle origini ai nostri giorni*, traduzione di Mariella Mammalella, Feltrinelli, Milano 1964
* Giorgio De Vincenti, *Jean Renoir*, Marsilio, Venezia 1996. ISBN 88-317-5912-4
* Daniele Dottorini, *Jean Renoir. L'inquietudine del reale*, Edizioni Fondazione Ente dello Spettacolo, novembre 2007. ISBN 978-88-85095-39-7
* Jean Renoir, *La mia vita, i miei film*, Marsilio, Venezia 1992. ISBN 88-317-5419-X
* Jean Renoir, *La vita è cinema. Tutti gli scritti 1926-1971*, Longanesi, Milano 1978, traduzione di Giovanna Grignaffini e Leonardo Quaresima.
* Carlo Felice Venegoni, *Renoir*, La nuova Italia, Firenze 1975.

Εξωτερικοί σύνδεσμοι
--------------------

* Το κοριτσάκι με τα σπίρτα (ταινία) στην IMDb (Αγγλικά)Edit on Wikidata

* Το κοριτσάκι με τα σπίρτα (ταινία) στο AllMovie (Αγγλικά)Edit on Wikidata

* Το κοριτσάκι με τα σπίρτα (ταινία) στο TCMDB (Αγγλικά)Edit on Wikidata

* Το κοριτσάκι με τα σπίρτα (ταινία) στο AlloCine (Γαλλικά)Edit on Wikidata

* Το κοριτσάκι με τα σπίρτα (ταινία) στο Cine.gr (αρχειοθετημένο)Edit on Wikidata

* Το κοριτσάκι με τα σπίρτα (ταινία) στο Βρετανικό Ινστιτούτο Κινηματογράφου (Αγγλικά)Edit on Wikidata

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Γαλλία
 |

 |